CELEX: 32016R0054
Language: hr
Date: 2016-01-19 00:00:00
Title: Uredba Komisije (EU) 2016/54 оd 19. siječnja 2016. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštavanja gama-glutamil-valil-glicina na Unijin popis aromatičnih tvari (Tekst značajan za EGP)

20.1.2016   
            
            
               HR
            
            
               Službeni list Europske unije
            
            
               L 13/40
            
         UREDBA KOMISIJE (EU) 2016/54
   оd 19. siječnja 2016.
   o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštavanja gama-glutamil-valil-glicina na Unijin popis aromatičnih tvari
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               U Prilogu I. Uredbi (EZ) br. 1334/2008 utvrđuje se Unijin popis aroma i izvornih sirovina odobrenih za upotrebu u i na hrani te uvjeti njihove upotrebe.
            
         
               (2)
            
            
               Provedbenom uredbom Komisije (EU) br. 872/2012 (3) donesen je popis aromatičnih tvari te je taj popis unesen u dio A Priloga I. Uredbi (EZ) br. 1334/2008.
            
         
               (3)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na poticaj Komisije ili nakon podnošenja zahtjeva države članice ili zainteresirane strane.
            
         
               (4)
            
            
               Dana 21. ožujka 2013. Komisiji je podnesen zahtjev za odobrenje upotrebe gama-glutamil-valil-glicina [br. FL: 17.038] kao aromatične tvari. Europska agencija za sigurnost hrane (dalje u tekstu „Agencija”) obaviještena je o zahtjevu te je od nje zatraženo mišljenje. Zahtjev je stavljen na raspolaganje i državama članicama u skladu s člankom 4. Uredbe (EZ) br. 1331/2008.
            
         
               (5)
            
            
               Agencija je ocijenila sigurnost gama-glutamil-valil-glicina [br. FL: 17.038] kada se upotrebljava kao aromatična tvar (4) te je zaključila da njegova upotreba ne predstavlja sigurnosni rizik u slučaju procijenjene razine njegova unosa kao aromatične tvari.
            
         
               (6)
            
            
               Unijin popis iz Uredbe (EZ) br. 1334/2008 namijenjen je samo za uređivanje upotrebe aromatičnih tvari koje se dodaju hrani radi davanja ili promjene mirisa i/ili okusa. Tvar [br. FL: 17.038] može se dodavati hrani i u druge svrhe osim za aromatiziranje, a takve upotrebe i dalje podliježu drugim pravilima. Ovom se Uredbom utvrđuju uvjeti upotrebe koji se odnose isključivo na upotrebu [br. FL: 17.038] kao aromatične tvari.
            
         
               (7)
            
            
               Dio A Priloga I. Uredbi (EZ) br. 1334/2008 trebalo bi stoga na odgovarajući način izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 34.
   
   
      (2)  SL L 354, 31.12.2008., str. 1.
   
   
      (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
   
      (4)  EFSA Journal 2014; 12(4):3625.
   
      PRILOG
      U dijelu A odjeljku 2. Priloga I. Uredbi (EZ) br. 1334/2008 sljedeći unos koji se odnosi na [br. FL: 17.038] dodaje se na kraju tablice:
      
         
                     „17.038
                  
                  
                     gama-glutamil-valil-glicin
                  
                  
                     338837-70-6
                  
                  
                      
                  
                  
                     2123
                  
                  
                     5-okso-L-prolil-L-valil-glicin (PCA-Val-Gly) i L-alfa-glutamil-L-valil-glicin manje od 0,7 %, L-gama-glutamil-L-valil-L-valil-glicin manje od 2,0 %, toluen se ne može utvrditi (granica za utvrđivanje 10 mg/kg)
                  
                  
                     Ograničenja uporabe kao aromatične tvari:
                     
                                  
                              
                              
                                 u kategoriji 1 – ne više od 50 mg/kg
                              
                           
                                  
                              
                              
                                 u kategorijama 2 i 5 – ne više od 60 mg/kg
                              
                           
                                  
                              
                              
                                 u kategoriji 6.3, žitarice za doručak, – ne više od 160 mg/kg
                              
                           
                                  
                              
                              
                                 u kategoriji 7.2 – ne više od 60 mg/kg
                              
                           
                                  
                              
                              
                                 u kategoriji 8 – ne više od 45 mg/kg
                              
                           
                                  
                              
                              
                                 u kategoriji 12 – ne više od 160 mg/kg
                              
                           
                                  
                              
                              
                                 u kategoriji 14.1 – ne više od 15 mg/kg
                              
                           
                                  
                              
                              
                                 u kategoriji 15 – ne više od 160 mg/kg
                              
                           
                  
                      
                  
                  
                     EFSA”